ANYKŠČIŲ RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL ANYKŠČIŲ RAJONO SAVIVALDYBĖS ADMINISTRACIJOS ĮSLAPTINTOS INFORMACIJOS RYŠIŲ IR INFORMACINĖS SISTEMOS NUOSTATŲ TVIRTINIMO

2020 m. sausio 22 d. Nr. 1-AĮ-48

Anykščiai

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Įslaptintos informacijos ryšių ir informacinių sistemų steigimo ir įteisinimo taisyklių, patvirtintų Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, 2 ir 5 punktais, bei atsižvelgdama į Nacionalinio kibernetinio saugumo centro prie Krašto apsaugos ministerijos 2020 m. sausio 6 d. raštą Nr. (4.2 E) 6K-3 „Dėl ĮIRIS nuostatų derinimo“,

t v i r t i n u Anykščių rajono savivaldybės administracijos įslaptintos informacijos ryšių ir informacinės sistemos nuostatus (pridedama).

Administracijos direktorė	Ligita Kuliešaitė

PATVIRTINTA

Anykščių rajono savivaldybės

administracijos direktoriaus

2020 m. sausio 22 d. įsakymu Nr. 1-AĮ-48

ANYKŠČIŲ RAJONO SAVIVALDYBĖS ADMINISTRACIJOS ĮSLAPTINTOS INFORMACIJOS RYŠIŲ IR INFORMACINĖS SISTEMOS NUOSTATAI

I SKYRIUS

BENDROSIOS NUOSTATOS

1. Anykščių rajono savivaldybės administracijos įslaptintos informacijos ryšių ir informacinės sistemos nuostatai (toliau – Nuostatai) reglamentuoja Anykščių rajono savivaldybės administracijos automatizuoto duomenų apdorojimo sistemos (toliau Savivaldybės administracijos – ĮIRIS) tikslą, pagrindines funkcijas ir uždavinius, organizacinę, informacinę ir funkcinę struktūras, duomenų teikimo, naudojimo, netikslių, klaidingų, neišsamių duomenų taisymo tvarką, Savivaldybės administracijos ĮIRIS duomenų saugos nuostatas, finansavimą, modernizavimo ir likvidavimo tvarką.

2. Savivaldybės administracijos ĮIRIS steigimo pagrindas – Lietuvos Respublikos valstybės ir tarnybos paslapčių įstatymo 41 straipsnio 1 dalis.

3. Savivaldybės administracijos ĮIRIS steigiama ir tvarkoma vadovaujantis Lietuvos Respublikos valstybės ir tarnybos paslapčių įstatymu, Įslaptintos informacijos ryšių ir informacinių sistemų steigimo ir įteisinimo taisyklėmis, patvirtintomis Lietuvos Respublikos Vyriausybės 2018 m. rugpjūčio 13 d. nutarimu Nr. 820, Įslaptintos informacijos ryšių ir informacinių sistemų saugumo reikalavimų aprašu, patvirtintu Lietuvos Respublikos Vyriausybės 2019 m. sausio 16 d. nutarimu Nr. 40-1 ir kitais teisės aktais.

4. Nuostatuose vartojamos sąvokos atitinka Nuostatų 3 punkte nurodytuose teisės aktuose vartojamas sąvokas.

II SKYRIUS

SAVIVALDYBĖS ADMINISTRACIJOS ĮIRIS STEIGIMO TIKSLAS, UŽDAVINIAI IR FUNKCIJOS

5. Savivaldybės administracijos ĮIRIS tikslas – sudaryti sąlygas apdoroti įslaptintą informaciją, žymimą slaptumo žyma „Riboto naudojimo“ (toliau – įslaptinta informacija) informacinių technologijų priemonėmis ir užtikrinti apdorojamos įslaptintos informacijos apsaugą.

6. Savivaldybės administracijos ĮIRIS uždaviniai – užtikrinti Savivaldybės administracijos ĮIRIS tikslas apdorojamos ir (arba) perduodamos įslaptintos informacijos slaptumą, vientisumą, autentiškumą, prieinamumą teisėtiems įslaptintos informacijos naudotojams.

7. Savivaldybės administracijos ĮIRIS pagrindinės funkcijos – atlikti įslaptintos informacijos apdorojimo funkcijas, panaudojant informacinių technologijų pagrindu veikiančios infrastruktūros visumą, kurią sudaro kompiuteriai, išoriniai įrenginiai ir programinė įranga.

III SKYRIUS

ĮIRIS ORGANIZACINĖ STRUKTŪRA

8. Savivaldybės administracijos ĮIRIS steigėjas Anykščių rajono savivaldybės administracija, J.Biliūno g. 23, Anykščiai.

9. Savivaldybės administracijos ĮIRIS valdytojas ir tvarkytojas – Anykščių rajono savivaldybės administracija.

10. Anykščių rajono savivaldybės administracija, kaip Savivaldybės administracijos ĮIRIS steigėjas, atlieka šias funkcijas:

10.1. skiria Savivaldybės administracijos ĮIRIS valdytoją valdyti Savivaldybės administracijos ĮIRIS ir vykdyti Nuostatų 11 punkte nurodytas funkcijas;

10.2. rengia (jei to nepaveda Savivaldybės administracijos ĮIRIS valdytojui), derina ir tvirtina ĮIRIS nuostatus;

10.3. skiria Savivaldybės administracijos ĮIRIS funkcionavimui užtikrinti reikalingus finansinius ir kitus išteklius;

10.4. sprendžia Savivaldybės administracijos ĮIRIS pokyčių, apimančių ir Savivaldybės administracijos ĮIRIS modernizavimą, klausimus.

11. Anykščių rajono savivaldybės administracija, kaip Savivaldybės administracijos ĮIRIS valdytojas, atlieka šias funkcijas:

11.1. rengia Savivaldybės administracijos ĮIRIS steigėjo pavedimu Savivaldybės administracijos ĮIRIS nuostatus;

11.2. skiria:

11.2.1. darbo (tarnybos) santykiais su Savivaldybės administracijos ĮIRIS valdytoju susijusį asmenį, atliekantį Įslaptintos informacijos ryšių ir informacinių sistemų saugumo reikalavimo aprašo (toliau – Aprašas) 11 punkte nurodytas funkcijas (toliau – Savivaldybės administracijos ĮIRIS saugos įgaliotinis), ir jo pavaduotoją;

11.2.2. darbo ( tarnybos) santykiais su paslapčių subjektu, jam pavaldžia arba jo reguliavimo sričiai priskirta įstaiga, įmone arba tiekėju susijusį asmenį, atliekantį Aprašo 12 punkte nurodytas funkcijas, ar kitą asmenį, minėtas funkcijas vykdantį pagal paslaugų teikimo sutartį (toliau - Savivaldybės administracijos ĮIRIS administratorius), ir jo pavaduotoją;

11.2.3. Savivaldybės administracijos Savivaldybės administracijos ĮIRIS tvarkytoją;

11.3. rengia (jei to nepaveda Savivaldybės administracijos ĮIRIS tvarkytojui), derina ir tvirtina Savivaldybės administracijos ĮIRIS specifikaciją, tvirtina Savivaldybės administracijos ĮIRIS saugos dokumentus: Savivaldybės administracijos ĮIRIS specifinių saugumo reikalavimų aprašą, Savivaldybės administracijos ĮIRIS saugumo valdymo procedūrų aprašą, Savivaldybės administracijos ĮIRIS rizikos analizę ir Savivaldybės administracijos ĮIRIS saugumo reikalavimų

patikrinimo ataskaitą, tvirtina nustatytų Savivaldybės administracijos ĮIRIS trūkumų šalinimo planus;

11.4. užtikrina Savivaldybės administracijos Savivaldybės administracijos ĮIRIS saugumo reikalavimų įgyvendinimą;

11.5. nagrinėja ir vertina Savivaldybės administracijos ĮIRIS tvarkytojų siūlymus dėl Savivaldybės administracijos ĮIRIS veiklos tobulinimo;

11.6. vykdo Savivaldybės administracijos ĮIRIS steigėjo pavedimu Savivaldybės administracijos ĮIRIS kūrimo ir modernizavimo darbus.

12. Savivaldybės administracijos, kaip Savivaldybės administracijos ĮIRIS tvarkytojas, atlieka šias funkcijas:

12.1. rengia Savivaldybės administracijos ĮIRIS valdytojo pavedimu Savivaldybės administracijos ĮIRIS specifikaciją;

12.2. užtikrina techninį Savivaldybės administracijos ĮIRIS ar atskirų jos komponenčių, posistemių funkcionavimą ir valdymą;

12.3. įgyvendina administracines, technines, programines ir organizacines Savivaldybės administracijos ĮIRIS saugumui naudojamas apsaugos priemones Savivaldybės administracijos ĮIRIS ar atskirose Savivaldybės administracijos ĮIRIS dalyse, posistemiuose;

12.4. užtikrina Savivaldybės administracijos ĮIRIS saugumui naudojamų apsaugos priemonių funkcionavimą ir valdymą;

12.5. jei reikia, Savivaldybės administracijos ĮIRIS valdytojo įgaliotas skiria Savivaldybės administracijos ĮIRIS tvarkytojo saugos įgaliotinį, Savivaldybės administracijos ĮIRIS tvarkytojo administratorių ir jų pavaduotojus;

12.6. vykdo Savivaldybės administracijos ĮIRIS steigėjo pavedimu Savivaldybės administracijos ĮIRIS kūrimo ir modernizavimo darbus.

13. Savivaldybės administracijos ĮIRIS tvarkytojas atsako, kad Savivaldybės administracijos ĮIRIS būtų naudojama Savivaldybės administracijos ĮIRIS saugos dokumentuose nurodytomis sąlygomis ir tik leidimo naudoti Savivaldybės administracijos ĮIRIS galiojimo laikotarpiu.

14. Savivaldybės administracijos ĮIRIS naudotojų sąrašą sudaro ir tvarko Savivaldybės administracijos ĮIRIS saugos įgaliotinis.

15. Prieš pradedant dirbti Savivaldybės administracijos ĮIRIS aplinkoje, Savivaldybės administracijos ĮIRIS naudotojai turi būti išmokyti dirbti su Savivaldybės administracijos ĮIRIS programine ir technine įranga. Savivaldybės administracijos ĮIRIS moko Savivaldybės administracijos ĮIRIS naudotojus naudotis jiems skirta Savivaldybės administracijos ĮIRIS technine ir programine įranga.

16. Savivaldybės administracijos ĮIRIS iš duomenų teikėjų negauna ir duomenų gavėjams neteikia.

17. Asmens duomenys Savivaldybės administracijos ĮIRIS netvarkomi.

IV SKYRIUS

SAVIVALDYBĖS ADMINISTRACIJOS ĮIRIS INFORMACINĖ STRUKTŪRA

18. Savivaldybės administracijos ĮIRIS apdorojami Savivaldybės administracijos ĮIRIS rengiamų, įslaptintų dokumentų projektai ir/ar dokumentai, įkelti elektroniniai įslaptinti dokumentai arba gauti laikmenose įslaptinti dokumentai.

19. Savivaldybės administracijos ĮIRIS apdorojama įslaptinta informacija, kurios aukščiausia slaptumo žyma „Riboto naudojimo“.

20. Tarp Savivaldybės administracijos ĮIRIS ir kitų įslaptintai informacijai apdoroti ir perduoti skirtų sistemų ir tinklų arba kitų informacinių sistemų, tinklų bei valstybės ir (ar) žinybinių registrų duomenų srautų nėra.

21. Savivaldybės administracijos ĮIRIS informacinę sistemą sudaro duomenų bazė.

22. Savivaldybės administracijos ĮIRIS informacijos apdorojimo proceso rezultatai:

22.1. parengti įslaptinti dokumentai;

22.2. įkelti įslaptinti dokumentai.

V SKYRIUS

SAVIVALDYBĖS ADMINISTRACIJOS ĮIRIS FUNKCINĖ STRUKTŪRA

23. Savivaldybės administracijos ĮIRIS sudaro šios posistemės:

23.1 įslaptintos informacijos duomenų apdorojimo, projektų rengimo posistemė, skirta duomenų tvarkymui, projektų rengimui;

23.2. įslaptintos informacijos duomenų įkėlimo ir iškėlimo posistemė, skirta duomenų įkėlimui ir iškėlimui;

23.3. įslaptintos informacijos duomenų apsaugos nuo kenksmingos programinės įrangos posistemė, skirta duomenų apsaugai nuo kenksmingos programinės įrangos;

23.4. įslaptintos informacijos duomenų atsarginių kopijų darymo ir prarastų duomenų atkūrimo posistemė, skirta duomenų atsarginių kopijų darymui ir prarastų duomenų atkūrimui;

23.5. įvykių ir veiksmų, atliktų Savivaldybės administracijos ĮIRIS registravimo posistemė, skirta įvykių ar veiksmų, atliktų Savivaldybės administracijos ĮIRIS registravimui.

23.6. Savivaldybės administracijos ĮIRIS administravimo ir naudotojų prieigos prie Savivaldybės administracijos ĮIRIS teisių nustatymo posistemė, skirta Savivaldybės administracijos ĮIRIS administravimui ir naudotojų prieigos prie Savivaldybės administracijos ĮIRIS teisių nustatymui.

24. Savivaldybės administracijos ĮIRIS elektroninių paslaugų neteikia, sujungimų su kitomis ĮIRIS nėra.

VI SKYRIUS

SAVIVALDYBĖS ADMINISTRACIJOS ĮIRIS DUOMENŲ TEIKIMO IR NAUDOJIMO, NETIKSLIŲ, KLAIDINGŲ, NEIŠSAMIŲ DUOMENŲ TAISYMO TVARKA

25. Savivaldybės administracijos ĮIRIS paruošti dokumentai teikiami vadovaujantis Lietuvos Respublikos valstybės ir tarnybos paslapčių įstatymu ir kitais teisės aktais.

26. Savivaldybės administracijos ĮIRIS paruošti dokumentai teikiami neatlygintinai.

27. Klaidingi, netikslūs, neišsamūs Savivaldybės administracijos ĮIRIS duomenys taisomi arba ĮIRIS tvarkytojo iniciatyva, arba gavus prašymą, pateiktą ĮIRIS tvarkytojui raštu tiesiogiai, paštu arba elektroniniu būdu, ir jį pagrindžiančius dokumentus.

28. ĮIRIS tvarkytojas, gavęs informaciją apie perduotus klaidingus, netikslius, neišsamius Savivaldybės administracijos ĮIRIS duomenis, privalo per 5 darbo dienas nuo netikslumų nustatymo dienos pateiktą informaciją patikrinti ir, jai pasitvirtinus, ištaisyti neteisingus, netikslius, neišsamius Savivaldybės administracijos ĮIRIS duomenis. Apie ištaisytus įrašytus netikslius duomenis ĮIRIS tvarkytojas ne vėliau kaip per 5 darbo dienas nuo atliktų ištaisymų dienos raštu informuoja duomenų gavėjus, jog jiems buvo perduoti netikslūs duomenys ir taip pat perduoda tikslius duomenis.

VII SKYRIUS

SAVIVALDYBĖS ADMINISTRACIJOS ĮIRIS DUOMENŲ SAUGA

29. Už Savivaldybės administracijos ĮIRIS duomenų saugą pagal kompetenciją atsako Savivaldybės administracijos ĮIRIS valdytojas, tvarkytojas, Savivaldybės administracijos ĮIRIS saugos įgaliotinis, Savivaldybės administracijos ĮIRIS administratorius ir jo pavaduotojai, Savivaldybės administracijos ĮIRIS naudotojai.

30. Savivaldybės administracijos ĮIRIS duomenų sauga kompleksiškai užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis reikalavimais, nustatytais personalo patikimumui, įslaptintos informacijos administravimui, fizinei apsaugai, įslaptintų sandorių saugumui, įslaptintos informacijos ryšių ir informacinių sistemų ir tinklų saugumo užtikrinimui.

31. Savivaldybės administracijos ĮIRIS apdorojamos įslaptintos informacijos saugumas užtikrinamas vadovaujantis Lietuvos Respublikos valstybės ir tarnybos paslapčių įstatymu, Lietuvos Respublikos Vyriausybės 2018 m. rugpjūčio 13 d. nutarimu Nr. 820, Lietuvos Respublikos Vyriausybės 2019 m. sausio 16 d. nutarimu Nr. 40-1 ir kitais teisės aktais, reglamentuojančiais įslaptintos informacijos administravimą ir apsaugą, bei Savivaldybės administracijos ĮIRIS valdytojo patvirtintais saugos dokumentais: Savivaldybės administracijos ĮIRIS specifiniu saugumo reikalavimų aprašu, Savivaldybės administracijos ĮIRIS saugumo valdymo procedūrų aprašu, Savivaldybės administracijos ĮIRIS rizikos analizės ataskaita, Savivaldybės administracijos ĮIRIS saugumo reikalavimų įgyvendinimo patikrinimo ataskaita.

32. Savivaldybės administracijos ĮIRIS naudotojų duomenys saugomi Savivaldybės administracijos ĮIRIS naudotojų paskyros kataloguose tol, kol egzistuoja Savivaldybės administracijos ĮIRIS naudotojo paskyra. Duomenys ištrinami paskyrą panaikinus.

33. Savivaldybės administracijos ĮIRIS archyvas nesudaromas.

VIII SKYRIUS

SAVIVALDYBĖS ADMINISTRACIJOS ĮIRIS FINANSAVIMAS

34. Savivaldybės administracijos ĮIRIS finansuojama Lietuvos Respublikos valstybės biudžeto ir kitų teisėtų finansinių šaltinių lėšomis.

IX SKYRIUS

SAVIVALDYBĖS ADMINISTRACIJOS ĮIRIS MODERNIZAVIMAS IR LIKVIDAVIMAS

35. Savivaldybės administracijos ĮIRIS modernizuojama ir likviduojama Lietuvos Respublikos įstatymų ir kitų teisės aktų nustatyta tvarka. Sprendimą dėl Savivaldybės administracijos ĮIRIS likvidavimo ar modernizavimo priima Savivaldybės administracijos ĮIRIS steigėjas.

36. Likvidavus Savivaldybės administracijos ĮIRIS, jos duomenys gali būti perduodami kitai informacinei sistemai, sunaikinami arba perduodami valstybės archyvams teisės aktų nustatyta tvarka.

X SKYRIUS

BAIGIAMOSIOS NUOSTATOS

37. Už šių nuostatų ir kitų teisės aktų, nustatančių įslaptintos informacijos pažeidimus, pažeidėjai atsako teisės aktų nustatyta tvarka.

38. Nuostatų pakeitimai derinami ir tvirtinami teisės aktų nustatyta tvarka.

___________________________

SUDERINTA

Nacionalinio kibernetinio saugumo centro prie

Krašto apsaugos ministerijos

2020-01-06 raštu Nr. (4.2 E) 6K-3